钦定古今图书集成/明伦汇编/氏族典/第371卷 > 《廖用贤尚友录》 > 严本
## 钦定古今图书集成/明伦汇编/氏族典/第371卷 > 《廖用贤尚友录》 > 严本

按《江阴县志》：“本字志道，先居昆山之巴城里。既冠，受
父命僦居江阴邑城北，遂占籍焉。永乐癸巳，诏举岩
薮异才，吏部郎何澄荐至京师，拜刑部主事。尚书宋
礼奉命采木于蜀，本在辅行，乌蒙蛮初见汉官徒众，
大骇，率众负弩至，同事者愕不知所出，本挺身谕以
朝廷威德，蛮众慑服，叩头去。洪熙初，迁大理寺正。时”
法网密，本特争之，平反冤狱甚众。